Suchinthana/ta-wikipedia huggingface dataset:
பரசுகட் கோட்டை

பரசுகட் கோட்டை (Parasgad Fort) என்பது இந்தியாவில் கர்நாடக மாநிலத்தின் பெல்காம் மாவட்டத்தில் உள்ள ஒரு பாழடைந்த மலைக்கோட்டை ஆகும். 10ஆம் நூற்றாண்டைச் சேர்ந்த பராசுகட்டின் அற்புதமான கோட்டை, ரட்டா வம்சத்தின் புகழ்பெற்ற ஆட்சியாளர்களால் கட்டப்பட்டது.பரசுகட் கோட்டை சௌந்தட்டி கிராமத்திற்கு தெற்கே இரண்டு கிலோமீட்டர் தொலைவில் அமைந்துள்ளது. மேலும் கருப்பு மண் சமவெளியைத் தொடர்ந்து மலைத்தொடரின் தென்மேற்கு விளிம்பில் அமைந்துள்ளது.

வடக்கிலிருந்து தெற்கே சுமார் 500 மீட்டர் (1,640 ) மற்றும் கிழக்கிலிருந்து மேற்கே சுமார் 300 மீட்டர் (984 ) அளவில் இந்த மலை ஒழுங்கற்றது. மேலும் இப்பகுதியில் முள் பேரிக்காய் மற்றும் தூரிகை மரங்கள் நிறைந்து காணப்படுகிறது. இப்பகுதியில் காணப்படும் பாறைகள் மற்றும் கிட்டத்தட்டச் செங்குத்தாக உள்ளன. இதன் வழியாக ஒரு ஆழமான பள்ளத்தாக்கு செல்கிறது.

மலைக்கோட்டையின் உச்சியில் இந்து தெய்வமான மாருதியின் ஒரு சிறிய பாழடைந்த ஆலயம் உள்ளது. இந்தக் கோட்டையே மக்கள் வசிக்காத, பழைய வீடுகளின் எச்சங்கள் காணப்படுகின்றன.

பல நூறு படிகள் இறங்கு யத்ராவி கிராமத்திற்கு செல்லலாம். இது இராம தீர்த்தம் என்று அழைக்கப்படும் முப்பத்தி ஆறு மீட்டர் நீளமுள்ள நீர்த்தேக்கம் மற்றும் இந்து தெய்வங்கள் மற்றும் புராண பிரமுகர்களான ஜமாத்க்னி, பரசுராமர், ராமர் மற்றும் நந்தி கொண்ட சிவலிங்கம், சீதா ஆகியோரின் சிலைகளைக் கொண்ட ஒரு இயற்கை நீரூற்று வழியாக உள்ளது. கிராமத்தின் பாரமப்பா கோயிலுக்கு அருகிலுள்ள மேடையில் கண்டுபிடிக்கப்பட்ட கல்வெட்டில் யத்ராவி கிராமம் "எலாரேம்" என்று குறிப்பிடப்பட்டுள்ளது. இந்த கல்வெட்டு இந்து நாட்காட்டி சகா வருடம் 901 தேதியிட்டது.

படங்கள்

மேலும் காண்க 

 வடக்கு கர்நாடகம்
 சௌந்தட்டி
 ஹூலி
 சோகல்

வெளி இணைப்புகள் 

 பரஸ்கட் கோட்டை-கர்நாடக அரசு இணையதளத்தில் சுற்றுலா தகவல்கள்

கருநாடகக் கோட்டைகள்
சபர் மக்கள்

சபர் மக்கள் (Sabar people) (ஷபர் மற்றும் சவோரா) முண்டா இனத்தைச் சேர்ந்த ஆதிவாசி இனக்குழுவில் ஓர் அங்கமாகும். இவர்கள் முக்கியமாக ஒடிசா மற்றும் மேற்கு வங்காளத்தில் வாழ்கின்றனர். காலனித்துவ காலத்தில், இவர்கள் குற்றப் பரம்பரைச் சட்டத்தின் கீழ் வகைப்படுத்தப்பட்டனர். மேலும் நவீன காலங்களில் சமூக களங்கம் மற்றும் புறக்கணிப்பு ஆகியவற்றால் பாதிக்கப்பட்டுள்ளனர்.

சவோரா என்றும் அழைக்கப்படும் சபர் பழங்குடியினர் இந்து காவியமான மகாபாரத்தில் குறிப்பிடப்பட்டுள்ளனர். கிழக்கு சிங்பூம் மாவட்டத்தின் சில பகுதிகளில் முக்கியமாக முசாபானியில், இவர்கள் கரியா என அழைக்கப்படுகிறார்கள். சாகித்திய அகாதமி விருது பெற்ற வங்காள எழுத்தாளரும் ஆர்வலருமான மகாசுவேதா தேவி இந்த வன பழங்குடியினருடன் இணைந்து பணியாற்றியதற்காக அறியப்படுகிறார்.

இந்த தனித்துவமான பழங்குடியினம் முதன்மையாக ஒடிசா மற்றும் மேற்கு வங்காளத்தின் மிட்னாபூர் மாவட்டத்தில் காணப்படுகிறது.

வரலாறு 
பாரம்பரியமாக வனங்களில் வசிக்கும் இப்பழங்குடியினர் விவசாயத்தில் அனுபவம் இல்லாதவர்களாக இருக்கின்றனர். இவர்கள் தங்கள் வாழ்வாதாரத்திற்காக காடுகளை நம்பியுள்ளனர். சமீப ஆண்டுகளில், இப்பகுதியில் நக்சல்வாதிகளின் கிளர்ச்சி பரவியதால், காவல் துறையினர் பெரும்பாலும் காடுகளுக்குள் இவர்கள் செல்வதை கட்டுப்படுத்துகின்றனர். 2004 ஆம் ஆண்டில், மிட்னாபூர் மாவட்டத்திலுள்ள அம்லாசோலே என்ற சபர் கிராமத்தில் ஐந்து பேர் பல மாத பட்டினிக்குப் பிறகு இறந்தனர். இது  தேசிய ஊடகத்தால் விவாதிக்கப்பட்டது. அதைத் தொடர்ந்து, தர்பார் மகிளா சமான்வே மன்றம்  இப்பகுதியில் ஒரு பள்ளியைத் தொடங்கியது. இதற்கு கொல்கத்தாவைச் சேர்ந்த பாலியல் தொழிலாளர்களால் ஓரளவு நிதியளிக்கப்பட்டது.

ஜூன் 2008 இல், சபர் அவர்களின் மேற்கு வங்காள கிராமங்களில் பலவற்றில் கடுமையான வெள்ளத்தை சந்தித்தனர். பின்னர் கத்தோலிக்க தொண்டு நிறுவனங்களிடமிருந்து பெரும் அளவிலான உதவிகளைப் பெற்றது.

காலனித்துவ காலத்தில் தேயிலைத் தோட்டத் தொழிலாளர்களாக பணியாற்றுவதற்காக நூற்றுக்கணக்கான சபர்கள் இன்றைய வங்காளதேசத்துக்கு குடிபெயர்ந்தனர். இன்று, அவர்களில் சுமார் 2000 பேர் வடகிழக்கு மாவட்டமான மௌல்விபஜார், நந்தராணி, ஹரிஞ்சாரா மற்றும் ராஜ்காட் போன்ற பகுதிகளில் வசிக்கின்றனர்.

தெற்கு 24 பர்கனா மாவட்டத்திலுள்ள பதர்பிரதிமா சமூகத் தொகுதியின் கீழுள்ள சுந்தரவனக் காடுகளில் மேற்கு வங்காளத்தின் மிட்னாபூர் மாவட்டத்திலிருந்து குடிபெயர்ந்த சபர்கள் இருப்பது கண்டறியப்பட்டுள்ளது. தற்போது சபர் சமூகத்தைச் சேர்ந்த 2500-3000 மக்கள் அங்கு வசித்து வருகின்றனர்.

மேற்கோள்கள்

ஆதாரங்கள்

மேலும் வாசிக்க 
 The Book of the Hunter, by மகாசுவேதா தேவி, translated by Sagaree and Mandira Sengupta, Seagull, 2002. .
 Hated, Humiliated, Butchered by மகாசுவேதா தேவி, Tehelka, 12 October 2007
The Why-Why Girl, by மகாசுவேதா தேவி, illustrated by Kanyika Kini, Tulika Press, 2005. .

குறிப்புகள் 
 Sabar tribe in Sabar Nagar, Jamshedpur district

இந்தியப் பழங்குடிகள்
சராரி சரீப் சட்டமன்றத் தொகுதி

சரார் ஐ சரீப் சட்டமன்றத் தொகுதி (चरार-ए-शरीफ विधानसभा निर्वाचन क्षेत्र) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். சரார் இ செரீப் சட்டமன்றத் தொகுதியானது‌ சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

தேர்தல் முடிவுகள்

2014
2014 இல் நடைபெற்ற சம்மு காசுமீர் சட்டப் பேரவைத் தேர்தலில், சம்மு காசுமீர் மக்கள் சனநாயகக் கட்சியின் வேட்பாளர் குலாம் நபி லோனே சராரி சரீப் தொகுதியில் வெற்றி பெற்றார்.

2024
2024 இல் நடைபெற்ற சம்மு காசுமீர் சட்டமன்றத் தேர்தலில் சம்மு காசுமீர் அப்னி கட்சி வேட்பாளர் அல்தாப் புகாரியை விட 5688 வாக்குகள் பெற்று ஜம்மு காஷ்மீர் தேசிய மாநாட்டு கட்சி வேட்பாளர் முசுதாக் குரு, சராரி சரீப் சட்டமன்றத் தொகுதியில் வெற்றி பெற்றார்.

மேற்கோள்கள்

சம்மு காசுமீர் சட்டப் பேரவை தொகுதிகள்
ஜெய்நகர் மக்களவைத் தொகுதி

ஜெய்நகர் மக்களவைத் தொகுதி (Jaynagar Lok Sabha constituency) என்பது இந்தியாவின் 543 நாடாளுமன்றத் தொகுதிகளில் ஒன்றாகும். இந்தத் தொகுதியானது மேற்கு வங்காளத்தின் ஜெய்நகர் மஜில்பூரை மையமாகக் கொண்டுள்ளது. ஜெய்நகர் மக்களவைத் தொகுதியில் ஏழு சட்டமன்ற தொகுதிகளும் தெற்கு 24 பர்கனா மாவட்டத்தில் உள்ளன. இந்த இடம் பட்டியல் சாதியினருக்கு ஒதுக்கப்பட்டுள்ளது.

சட்டப்பேரவை பிரிவுகள் 

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, ஜெய்நகர் மக்களவைத் தொகுதி 2009 முதல் பின்வரும் சட்டமன்றப் பிரிவுகளைக் கொண்டுள்ளது.

நாடாளுமன்ற உறுப்பினர்கள்

தேர்தல் முடிவுகள்

2024 பொதுத் தேர்தல்

மேலும் காண்க 

 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 
 2019 லோக்சபா தேர்தல் முடிவுகள்

மேற்கு வங்காள மக்களவைத் தொகுதிகள்
Webarchive template wayback links
கபில ஆசிரமம்

கபில ஆசிரமம் (Kapil Ashram) என்பது வேதகால மகரிசிகளில் மிகவும் குறிப்பிடத்தக்கவரான கபிலரின் ஆசிரமமாகும். கபிலர் பண்டைய இந்திய தத்துவத்தின் சாங்கியத்தின் ஆசிரியர் ஆவார். இது பிகாரின் மிதிலைப் பகுதியின் மதுபனி மாவட்டத்திலுள்ள ரஹிகா தொகுதியின் கக்ரால் கிராமத்தில் அமைந்துள்ளது.

பின்னணி 
புராணத்தின் படி கபிலர், கர்தம முனிவரும் அவரது மனைவி தேவகுதிக்கும் பிறந்த மகனாவார். கபிலர் சிவனின் பக்தர் என்று நம்பப்படுகிறது. பிகாரின் கக்ரால் கிராமத்தில் கபிலேசுவர் கோயில் ஒன்றை சிவனுக்காக  நிறுவினார். அங்கு கபிலரின் ஆசிரமம் ஒன்று இங்கு இருந்தது. அங்குதான் கபிலர் இந்திய தத்துவமான சாங்கியத்தை உருவாக்கி எழுதினார். மேலும், தனது சாங்கிய சாத்திரத்தை தனது சீடர்களுக்கு பல ஆண்டுகள் கற்பித்தார். மிதிலையின் மன்னரான சனகரும் கபிலரிடமிருந்து சாங்கிய சாத்திரத்தைப் படிக்க இங்கு வந்தார். மிதிலை பிராந்தியத்தில் உள்ள இந்து யாத்ரீகர்களுக்கு இது ஒரு சுற்றுலா இடமாக திகழ்கிறது. மாவட்டத்தின் பல்வேறு பகுதிகளிலிருந்தும், முழு மிதிலாவிலிருந்தும் இந்து பக்தர்கள் இங்கு வந்து கபிலேசுவர் கோயிலின் சிவலிங்கத்தை வழிபடுகிறார்கள்.

மேற்கோள்கள் 

ஆசிரமங்கள்
இராமாயண நிகழிடங்கள்
பண்டைய இந்தியா
சுருட்டப்பள்ளி

சுருட்டப்பள்ளி (Surutupalle), இந்தியாவின் ஆந்திரப் பிரதேசம் மாநிலம், சித்தூர் மாவட்டம், நாகலாபுரம் மண்டலின் 12 கிராம ஊராட்சிகளில் ஒன்றாகும். 2011ஆம் ஆண்டின் கணக்கெடுப்பின்படி 247 வீடுகள் கொண்ட சுருட்டப்பள்ளி கிராமத்தின் மக்கள் தொகை 1,091 ஆகும்.இங்கு சுருட்டப்பள்ளி பள்ளி கொண்டீசுவரர் கோயில் உள்ளது.

அமைவிடம்
சித்தூர் மாவட்டத் தலைமையிடமான சித்தூர்க்கு வடகிழக்கில் 103 கிலோ மீட்டர் தொலைவிலும்; சென்னைக்கு வடக்கே 60 கிலோ மீட்டர் தொலைவிலும்;  நாகலாபுரத்திற்கு  தென்கிழக்கில் 12 கிலோ மீட்டர் தொலைவிலும்; தமிழகத்தின் ஊத்துக்கோட்டைக்கு  மேற்கில் 2 கிலோ மீட்டர் தொலைவிலும் சுருட்டப்பள்ளி அமைந்துள்ளது.

மேற்கோள்கள்

ஆந்திரப் பிரதேசம் மாநிலத்திலுள்ள ஊர்களும் நகரங்களும் 
சித்தூர் மாவட்டம்
பாலாசு

பாலாசு (Ballas)  என்பது வைரத் தொழில்துறையின் ஒரு சொல்லாகும்.  சுருக்கமாக இதை பார்ட்டு என அழைக்கலாம். பெரும்பாலும் பிரேசில் மற்றும் தென்னாப்பிரிக்காவில்  வெட்டப்படுகிறது. மணிக்கல் அல்லாத இவ்வைரம்  தோராயமாக கோளத் துண்டுகளாகக் காணப்படுகிறது. 

பாலாசு என்பது வைரத் துகள்களின் தொகுப்பாகும், இது கதிர்வீச்சு கட்டமைப்புடன் தோராயமாக கோளக் கல்லாக ஒரு நாரிழை  அமைப்புடன் மற்றும் பிளவு தளங்கள் இல்லாமல் ஒழுங்கமைக்கப்பட்டுள்ளது. படிக கற்களை விட கடினமான மற்றும் பிளவுபடுத்த மிகவும் கடினமான, பாலாசுகள் தொழில்துறை வைரங்களாகப் பயன்படுத்தப்படுகின்றன.

மேற்கோள்கள் 

கனிமங்கள்
வைரத் தொழில் துறை
சதூரா சட்டமன்றத் தொகுதி

சதூரா சட்டமன்றத் தொகுதி (चदूरा विधानसभा क्षेत्र) என்பது இந்தியாவின் வட மாநிலமான சம்மு மற்றும் காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். சதூரா, சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். பிரன்வார் சதூராவின் புகழ்பெற்ற சுற்றுலாத் தலங்களில் ஒன்றாகும்.

தேர்தல் முடிவுகள்

2014
2014 இல் நடைபெற்ற சம்மு காசுமீர் சட்டப் பேரவைத் தேர்தலில், சம்மு காசுமீர் மக்களின் சனநாயக கட்சி வேட்பாளர் சாவேத் முசுதபா மிர் 25,770 வாக்குகள் பெற்று சதூரா தொகுதியில் வெற்றி பெற்றார்.

2024
2024 இல் நடைபெற்ற சம்மு காசுமீர் சட்டமன்றத் தேர்தலில் ஜம்மு காஷ்மீர் தேசிய மாநாட்டு கட்சி வேட்பாளர் அலி முகமது தார் 31991 வாக்குகள் பெற்று சதூரா தொகுதியில் வெற்றி பெற்றார்.

மேற்கோள்கள்

சம்மு காசுமீர் சட்டப் பேரவை தொகுதிகள்
கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு (ஆங்கிலம்: Klang Valley Integrated Transit System மலாய்: Sistem Transit Bersepadu Lembah Klang); சீனம்: 巴生谷综合运输系统) என்பது கிள்ளான் பள்ளத்தாக்கு மற்றும் பெரும் கோலாலம்பூர் பகுதிகளுக்கு முதன்மைப் போக்குவரத்துச் சேவையை வழங்கும் ஓர் ஒருங்கிணைந்த போக்குவரத்து வலையமைப்பு ஆகும்.

இந்த அமைப்பு ஆகஸ்டு 1995-இல் கோலாலம்பூர் - ரவாங் நகரங்களுக்கு இடையே இருக்கும் பயணிகள் தொடருந்துச் சேவையை அறிமுகப்படுத்தியதன் வழியாகச் செயல்படத் தொடங்கியது. 

இந்த அமைப்பு விரிவடைந்து தற்போது 11 முழுமையாக இயங்கும் தொடருந்து வழிததடங்களைக் கொண்டுள்ளது.

தொடருந்து வழிததடங்கள்

 கோலாலம்பூர் பன்னாட்டு வானூர்தி நிலையம் (KLIA) முனையம் 1; முனையம் 2; இரண்டு பயணிகள் தொடருந்து வழிததடங்கள் 
 ஆறு விரைவுத் தொடருந்து போக்குவரத்து வழிததடங்கள் 
 ஒரு விரைவுப் பேருந்து போக்குவரத்து வழிததடம் 
 இரண்டு வானூர்தி நிலைய தொடருந்து இணைப்புகள் 
 சுல்தான் அப்துல் அசீஸ் சா வானூர்தி நிலையம் ஒரு வானூர்தி நிலைய தொடருந்து இணைப்பு 

இந்த அமைப்பு 528.4 கிலோமீட்டர்கள் (328.3 மைல்) தரம் பிரிக்கப்பட்ட 197 தொடருந்து; பேருந்து நிலையங்களை உள்ளடக்கியது.

வரலாறு

1886-இல் கோலாலம்பூரிலிருந்து கிள்ளானுக்கு அருகில் புக்கிட் கூடா (Bukit Kuda) வரை தொடருந்து பாதை திறக்கப்பட்டது. அதில் இருந்து கோலாலம்பூர் மற்றும் சிலாங்கூரில் தொடருந்துப் போக்குவரத்தும் தொடங்கியது. அந்த முதல் தொடருந்து வழித்தடம் தான் தஞ்சோங் மாலிம்–கிள்ளான் துறைமுக வழித்தடம் (Tanjung Malim-Port Klang Line) என இன்று வரை செயல்பட்டு வருகிறது.

1995-இல் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்குப் புறநகர் பகுதிகளில் உள்ளூர் தொடருந்து சேவைகளை வழங்குவதற்கான முதல் தொடருந்து போக்குவரத்து அமைப்பு அறிமுகப்படுத்தப்பட்டது. அதன் பெயர் கேடிஎம் கொமுட்டர். 

ஓர் ஆண்டு கழித்து திசம்பர் 1996-இல், இஸ்டார் இலகு தொடருந்து சேவையில் இணைந்தது. அதைத் தொடர்ந்து புத்ரா இலகு தொடருந்து ( PUTRA LRT) செப்டம்பர் 1998-இல் தொடங்கப்பட்டது.

பிரசரானா மலேசியா

இஸ்டார் இலகு தொடருந்து (STAR LRT); புத்ரா இலகு தொடருந்து (PUTRA LRT) ஆகிய இரண்டும் சொந்தமாக இலகு தொடருந்துகளை உருவாக்குவதும், சொந்தமாக நிர்வகிப்பதுமே தொடக்கத் திட்டம் ஆகும். இருப்பினும், இரு நிறுவனங்களும் நிதிச் சிக்கல்களில் சிக்கின. 2001-ஆம் ஆண்டு வாக்கில் இரன்டு நிறுவனங்களுமே பெரிய அளவில் கடனில் சிக்கின. 

அதன் பின்னர் அந்த இரண்டு இலகு தொடருந்து நிறுவனங்களையும் அரசாங்கம் கையகப்படுத்தியது. புதிதாக உருவாக்கப்பட்ட நிறுவனம் தற்போது பிரசரானா மலேசியா (Prasarana Malaysia) என அழைக்கப்படுகிறது. அதன் பின்னர் முந்தைய இரண்டு இலகு தொடருந்து நிறுவனங்களின் வழித்தடங்கள் அம்பாங் வழித்தடம்; செரி பெட்டாலிங் வழித்தடம்; மற்றும் கிளானா ஜெயா வழித்தடம் என மறுபெயரிடப்பட்டன.

வலையமைப்பு

மேற்கோள்கள்

மேலும் காண்க
 பிரசரானா மலேசியா
 ரேபிட் கேஎல் 
 [[ரேபிட் ரெயில் 
 ரேபிட் பேருந்து
 மலேசியாவில் தொடருந்து மின்மயமாக்கல்
 மலாயா கிழக்கு கடற்கரை தொடருந்து வழித்தடம்
 ஜொகூர் பாரு-சிங்கப்பூர் விரைவுப் போக்குவரத்து அமைப்பு

வெளி இணைப்புகள்
 Keretapi Tanah Melayu Official Website
 Klang Valley Integrated Transit Map - Official
 KUALA LUMPUR METRO MAP on INAT MAPS

மலேசியாவில் போக்குவரத்து
மலேசியத் தொடருந்து நிலையங்கள்
மலேசியாவில் தொடருந்து போக்குவரத்து‎
மலேசியாவில் பேருந்து போக்குவரத்து
பம்போர் சட்டமன்றத் தொகுதி

பம்போர் சட்டமன்றத் தொகுதி (Pampore Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். பம்போர், சிறிநகர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.

தேர்தல் முடிவுகள்

2014
2014 இல் நடைபெற்ற சம்மு காசுமீர் சட்டப் பேரவைத் தேர்தலில், பம்போர் சட்டமன்றத் தொகுதியில் சம்மு காசுமீர் மக்கள் சனநாயகக் கட்சியின் சம்மு காசுமீர் மக்களின் சனநாயக கட்சி சாகூர் அகமது மிர் 16,239 வாக்குகள் பெற்று வெற்றி பெற்றார்.

2024
2024 இல் நடைபெற்ற சம்மு காசுமீர் சட்டமன்ற தேர்தலில் சம்மு காசுமீர் தேசிய மாநாட்டு கட்சி வேட்பாளர் ஆசுனைன் மசூதி 15088 வாக்குகள் பெற்று சம்மு காசுமீர் மக்களின் சனநாயக கட்சி சகூர் அகமது மிரை வென்றார்.

மேற்கோள்கள்

 

சம்மு காசுமீர் சட்டமன்ற உறுப்பினர்கள் 2024-2029
சம்மு காசுமீர் சட்டப் பேரவை தொகுதிகள்
குலாம் அகமது மிர்

குலாம் அகமது மிர் இந்திய தேசிய காங்கிரசு கட்சியினைச் சேர்ந்த ஓர் இந்திய அரசியல்வாதி ஆவார். இவர் சம்மு காசுமீர் மாநிலச் சட்டசபையில் தூரு சட்டமன்றத் தொகுதியின் சட்டமன்ற உறுப்பினராக உள்ளார். மிர் சம்மு காசுமீர் பிரதேசக் காங்கிரசு பிரிவின் மாநிலத்தின் கடைசி தலைவராகவும், ஒன்றியப் பிரதேசத்தின் முதலாவது தலைவராகவும் இருந்தார்.

2019 மக்களவைத் தேர்தலில், அனந்த்நாக் மக்களவைத் தொகுதியில் தேசிய மாநாட்டைச் சேர்ந்த ஆசுனைன் மசூதியிடம் மிர் தோல்வியடைந்தார்.

சூலை 2022இல், மிர் காங்கிரசு கட்சியிலிருந்து பதவி விலகினார். மீண்டும் இந்திய தேசிய காங்கிரசில் இணைந்த மிர் 2024 சம்மு காசுமீர் சட்டப் பேரவைத் தேர்தலில் தூரு சட்டமன்றத் தொகுதியில் போட்டியிட்டு வெற்றி பெற்றார்.

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
ராஜீவ் ஜசுரோதியா

ராஜீவ் ஜசுரோதியா (Rajiv Jasrotia-பிறப்பு அக்டோபர் 26,1973) ஓர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார்.  ஜசுரோதியா 2024 முதல் ஜசுரோத்தா சட்டமன்றத் தொகுதியிலிருந்து சம்மு காசுமீர் சட்டமன்ற உறுப்பினராக உள்ளார். இதற்கு முன்பு 2014இல் கத்துவா சட்டமன்றத் தொகுதியிலிருந்து தேர்ந்தெடுக்கப்பட்டார். கீராநகர் நகர் மன்ற குழுவிற்கு நான்கு ஆண்டுகள் தலைமை தாங்கினார். 2018 சூன் 19 அன்று கூட்டணி தோல்வியடையும் வரை 6 வாரங்களுக்கும் மேலாகக் குறுகிய காலத்திற்கு பி. டி. பி-பாஜக கூட்டணி அரசாங்கத்தில் சம்மு-காசுமீரின் வன, சுற்றுச்சூழல் மற்றும் சுற்றுச்சூழல் அமைச்சராக இருந்தார். கத்துவா கற்பழிப்பு வழக்கில் குற்றம் சாட்டப்பட்டவர்களுக்கு ஆதரவாக ஒரு பேரணியில் பங்கேற்றதால் சர்ச்சைக்கு உள்ளானார்.

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
1973 பிறப்புகள்
வாழும் நபர்கள்
கேப்ரேரைட்டு

கேப்ரேரைட்டு (Cabrerite)  என்பது மக்னீசியம் மற்றும் நிக்கல் ஆகியவற்றைக் கொண்ட ஓர் ஆர்சனேட்டு கனிமமாகும். விவியனைட்டு குழுவில் உள்ள ஆர்னசைட்டு-அனாபெர்கைட்டு தொடரின் உறுப்பினராகக் கருதப்படும் இது NiMg2(AsO4)2·8H2O என்ற மூலக்கூற்று வாய்ப்பாட்டால் விவரிக்கப்படுகிறது.

குறிப்பிடத்தக்க அளவு மக்னீசியத்தைக் கொண்டிருக்கும் எந்த ஓர் அன்னாபெர்கைட்டுக்கும் கேப்ரேரைட்டு என்ற பெயர் பயன்பாட்டில் உள்ளது. பொதுவாக இதில் நிக்கல் ஆதிக்கம் செலுத்தும் அயனியாக உள்ளது. 2024 ஆம் ஆண்டில் 1:2 என்ற Ni:Mg விகிதத்தில் உள்ள மாதிரிகளைக் குறிக்கக் இப்பெயர் குறிப்பிடப்படுகிறது.

மேற்கோள்கள்

ஆர்சனேட்டு கனிமங்கள்
மக்னீசியக் கனிமங்கள்
நிக்கல் கனிமங்கள்
கனிமங்கள்
விவியனைட்டு குழு
ஆராச்சார் நிலம்

ஆராச்சார் நிலம், பிரித்தானிய இந்தியாவில் 1948 வரை சுதேச சமஸ்தான இருந்த திருவிதாங்கூர் இராச்சியத்தில் மரண தண்டனை கைதிகளை, தூக்கில் இடும் பணியைச் செய்த நாஞ்சில் நாட்டைச் சேர்ந்த அகத்தீஸ்வரம் வட்டத்தில்  வாழ்ந்த குடும்பத்தினருக்கு (தற்போது கன்னியாகுமரி மாவட்டத்தில் உள்ளது)  1901ஆம் ஆண்டில் திருவாங்கூர் மன்னரால் இனாமாக வழங்கப்பட்ட  வேளாண்மை நிலம் ஆகும். 

இந்திய விடுதலைக்குப் பின்  1956 மாநில மறுசீரமைப்புச் சட்டத்தின் கீழ் கேரளா மாநிலம் உருவானபின் கேரள மாநிலத்தில் ஆராச்சார் (தூக்கிலிடுபவர்) சேவை 1970 ஆம் ஆண்டு திரும்பப் பெறப்பட்டு, தீர்வு நடவடிக்கைகள் மேற்கொள்ளும் வரை ஆராச்சார் நில வகைப்பாடு 1979ஆம் ஆண்டு முடிய நடைமுறையில் இருந்தது. மேலும் கன்னியாகுமரி இணைப்புப் போராட்டத்தின் விளைவாக 1 நவம்பர் 956 அன்று தமிழ் மொழி]] அதிகம் பேசப்படும் தோவாளை வட்டம், அகத்தீஸ்வரம் வட்டம், கல்குளம் வட்டம் மற்றும்  விளவங்கோடு வட்டங்கள் தமிழ்நாட்டின் புதிய கன்னியாகுமரி மாவட்டத்துடன் இணைக்கப்பட்டது. 
 
இதற்கிடையே 1963ஆம் ஆண்டின் தமிழ்நாடு இனாம் (ஒழிப்பு & ரயத்துவாரி மாற்றம்) சட்டத்தின் கீழ் ஆராச்சார் நில மானிய முறை ஒழிக்கப்பட்டதால், தூக்கிலிடுபவர்களுக்கு வழங்கப்பட்ட நிலம் தமிழ்நாடு அரசின் நிலமாக வகைப்படுத்தப்பட்டது.

வழக்கு
ஆராச்சார் நிலங்களை அனுபவித்த சட்டப்பூர்வ வாரிசுகளில் உயிருடன் இருந்த சிலரில், வேலாயுத பெருமாள் பிள்ளைக்கு என்பவருக்கு 1969ஆம் ஆண்டில் ரயத்வாரி பட்டா வழங்கப்பட்ட போது திருவிதாங்கூர் இராச்சியத்தில் ஆராச்சார் (தூக்கிலிடும் சேவை) இருந்தது.  1970ஆம் ஆண்டு கேரள மாநிலத்தால் ஆராச்சார் சேவை திரும்பப் பெறப்பட்டது.  

பின் ஆராச்சார் குடும்பத்தைச் சேர்ந்தவர்கள் ஒருவருக்கொருவர் சமரசம் செய்து கொண்டு, குறிப்பிட்ட ஆராச்சார் நிலங்களை பிச்சைக்காரப் பிள்ளை என்பவரின் ஒரு கிளைக்கும், மீதமுள்ள ஆராச்சார் நிலங்களை வேலாயுதப் பெருமாள் பிள்ளை என்ற மற்றொரு கிளைக்கும் விற்றதனர்.

1967ஆம் ஆண்டு ரயோத்வாரி கணக்கெடுப்பின் போது, நாகர்கோவில் உதவி தீர்வாய அலுவலர், சிறு இனாம் ஒழிப்புச் சட்டத்தின் கீழ் ஆராச்சர் நிலங்களை அரசு நிலமாக வகைப்படுத்தினர்.. ஆனால் நாகர்கோவில் துணை ஆட்சியர் ஆராச்சர் நிலங்கள், ஆராச்சார் சேவைக்கு சம்பந்தமில்லாத நபர்களிடம் இருப்பதைக் கண்டறிந்து, அந்நிலங்களை ஆராச்சார்  சேவை நிலங்கள் என வகைப்படுத்தினார்.. 

இனாம் ஒழிப்புச் சட்டத்தின் பிரிவு 2(9) (iv) இன் படி சிறு இனாம்கள் மற்றும் ஆராச்சார் நிலங்களுக்கு ஆதரவாக வழங்கப்பட்ட வருவாய் பட்டாக்களை ரத்து செய்து 12.மே 2014 அன்று உத்தரவு இடப்பட்டது. எனவே ஆராச்சார் நிலங்களை வாங்குபவர்களுக்கு நில உரிமை பட்டா வழங்கப்படவில்லை..

மேற்கோள்கள்

வெளி இணைப்புகள்
  Goddess of Death By K R Meena
 ஆராச்சார் புதினம், கே. ஆர். மீனா
காசுடெல்லாரோயிட்டு

காசுடெல்லாரோயிட்டு (Castellaroite)  என்பது Mn3(AsO4)2•4H2O என்ற மூலக்கூற்று வாய்ப்பாட்டால் விவரிக்கப்படுகிறது. ஓர் ஆர்சனேட்டு கனிமமான இது பாசுபேட்டு கனிமமான மெட்டாசுவிட்சரைட்டுடன் தொடர்பு கொண்டுள்ளது. ஒற்றைச்சரிவச்சுடன் P21/n என்ற இடக்குழுவில் படிகமாகிறது. எண்ணீரேற்று சேர்மமான மாங்கனோ ஆர்னசைட்டு மற்றொரு இயற்கை மாங்கனீசு ஆர்சனேட்டு நீரேற்று சேர்மம் ஆகும்.

மேற்கோள்கள்

ஆர்சனேட்டு கனிமங்கள்
மாங்கனீசு(II) கனிமங்கள்
ஒற்றைச்சரிவச்சுக் கனிமங்கள்
கனிமங்கள்
கேட்டபிளியைட்டு

கேட்டபிளியைட்டு (Catapleiite)  என்பது Na2ZrSi3O9·2H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கெய்டோனாயிட்டு கனிமத்தின்  ஈருருவான இது அரிதாகவே கண்டறியப்படுகிறது. இதன் பெயர் கிரேக்க சொற்களான கட்டா மற்றும் பிலியோன் என்பவற்றிலிருந்து பெறப்பட்டது. மேலும் பலவற்றுடன் என்பது இச்சொற்களின் பொருளாகும். ஏனெனில் கேட்டபிளியைட்டு பெரும்பாலும் பல அரிய கனிமங்களுடன் சேர்ந்தே உள்ளது. தூய்மையான நிலையில் இது நிறமற்றதாக இருக்கும். ஆனால் கேட்டபிளியைட்டு பெரும்பாலும் பழுப்பு, பழுப்பு-சிவப்பு, வெளிர் மஞ்சள், அடர் பழுப்பு, சதை சிவப்பு அல்லது ஆரஞ்சு நிறத்தில் காணப்படுகிறது. பெரும்பாலும் இக்கனிமம் நார்வே நாட்டின் இலாவன் தீவில் காணப்படுகிறது. மோவின் அளவுகோலில் இதன் கடினத்தன்மை சுமார் 5.5-6 ஆகும். கேட்டபிளியைட்டு கனிமம் ஒற்றைச்சரிவச்சுப் படிக அமைப்பைக் கொண்டுள்ளது.

மேற்கோள்கள்

கனிமங்கள்
ஒற்றைச்சரிவச்சுக் கனிமங்கள்
சோடியம் கனிமங்கள்
சிர்க்கோனியம் கனிமங்கள்
சிலிக்கேட்டு கனிமங்கள்
காண்டூரைட்டு

காண்டூரைட்டு (Condurrite)  என்பது குப்ரைட்டு, தோமைகைட்டு மற்றும் தெனோரைட்டு ஆகிய கனிமங்களின் கலவைக்கு வழங்கப்படும் பெயராகும். ஐக்கிய இராச்சியத்தின்  கார்ன்வாலில் உள்ள திரூன் கிராமத்திலுள்ள பெரிய காண்டூரோ சுரங்கத்திலிருந்து இக்கனிமம் கிடைத்தது. கிடைத்த இடத்தின் நினைவாக கனிமத்திற்கு காண்டூரைட்டு எனப் பெயரிடப்பட்டது. இவ்விடமே காண்டூரைட்டு கிடைக்கும் இடமுமாகும்.

மேற்கோள்கள்

கனிமங்கள்
செப்புக் கனிமங்கள்
ஆர்சனைடு கனிமங்கள்
ஆக்சைடு கனிமங்கள்
கிராந்தலைட்டு

கிராந்தலைட்டு (Crandallite)  என்பது CaAl3(PO4)2(OH)5·H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் அலுமினியம் கார பாசுப்பேட்டு கனிமம் என்று இது வகைப்படுத்தப்படுகிறது. நைட் சிண்டிகேட்டு நிறுவனத்தில்  பணியாற்றிய மிலன் எல். கிராந்தால் சூனியர் என்பவரின் நினைவாக கனிமத்திற்கு  கிராந்தலைட்டு என்று பெயரிடப்பட்டது. இந்த கனிமம் லேட்டரைட்டு மற்றும் பாசுபேட்டு நிறைந்த பெக்மாடைட்டு பாறைகளின் மாற்றத்தால் உருவாகிறது. 

பன்னாட்டு கனிமவியல் சங்கம் கிராந்தலைட்டு கனிமத்தை Cdl என்ற குறியீட்டால் அடையாளப்படுத்துகிறது.

மேற்கோள்கள்

கனிமங்கள்
பாசுப்பேட்டு கனிமங்கள்
தாச்சியார்டைட்டு-K

தாச்சியார்டைட்டு-K (Dachiardite-K)  என்பது K4(Si20Al4O48)•13H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இது ஓர் அரிய சியோலைட்டு குழுவைச் சேர்ந்த கனிமமாகும். தாச்சியார்டைட்டு-Ca மற்றும் -தாச்சியார்டைட்டு-Na கனிமங்களின் பொட்டாசியம் ஒப்புமையாக தாச்சியார்டைட்டு-K கருதப்படுகிறது. எனவேதான் பின்னொட்டாக பொட்டாசியத்தை அடையாளப்படுத்தும் K பெயரோடு சேர்க்கப்பட்டுள்ளது.  இத்தாலிய புவியியலாளர் அண்டோனியோ தாச்சியார்டியின் நினைவாக கனிமத்திற்கு இப்பெயரிடப்பட்டது.

பன்னாட்டு கனிமவியல் சங்கம் தாச்சியார்டைட்டு-K கனிமத்தை  Dac-K என்ற குறியீட்டால் அடையாளப்படுத்துகிறது.

தோற்றம்
பல்கேரியாவின் கிழக்கு ரோடோப்சு மலைத்தொடரில் தாச்சியார்டைட்டு-K கண்டுபிடிக்கப்பட்டது. பேரைட்டு, கால்சைட்டு, கிளினோப்டிலோலைட்டு-Ca, செலதோனைட்டு, செயோலைற்று-Ca, தாச்சியார்டைட்டு-Na, பெர்ரியரைட்டு-K, பெர்ரியரைட்டு-Mg, பெர்ரியரைட்டு-Na, மார்தெனைட்டு மற்றும் சிமெக்டைட்டு ஆகிய கனிமங்களுடன் கலந்து தோன்றுகிறது.

மேற்கோள்கள்

பொட்டாசியம் கனிமங்கள்
அலுமினியம் கனிமங்கள்
கனிமங்கள்
ஒற்றைச்சரிவச்சுக் கனிமங்கள்
சியோலைட்டுகள்
தான்பைட்டு

தான்பைட்டு (Danbaite)  என்பது CuZn2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாமிரம் மற்றும் துத்தநாகத்தின் தாயகத் தனிம தாதுவாகக் கருதப்படுகிறது. 1982 ஆம் ஆண்டில் முதன் முதலாக தான்பைட்டு கனிமம் கண்டறியப்பட்டது.  வெள்ளி போன்ற வெண்மை நிறத்திலிருந்து சாம்பல் வெள்ளை நிறத்தில் தான்பைட்டு கனிமம் காணப்படுகிறது. a = 7.7615 Å; Z = 1 என்ற அலகு செல் அளவுருக்களுடன் கனசதுரப்படிகத் திட்டத்தில் இது படிகமாகிறது. தான்பைட்டு கனிமத்தில் ஒளி புகாது.

மேற்கோள்கள்

செப்புக் கனிமங்கள்
தாயகத் தனிமக் கனிமங்கள்
துத்தநாகக் கனிமங்கள்
கனசதுரக் கனிமங்கள்
கனிமங்கள்
சா ஆலாம் கொமுட்டர் நிலையம்

சா ஆலாம் கொமுட்டர் நிலையம் (ஆங்கிலம்: Shah Alam Komuter Station; மலாய்: Stesen Komuter Shah Alam); சீனம்: 峇都知甲) என்பது மலேசியா, சிலாங்கூர், மாநிலத்தில் சா ஆலாம் செக்சன் 19 பகுதியில் அமைந்துள்ள ஒரு கொமுட்டர் தொடருந்து நிலையம் ஆகும்.

சா ஆலாம் கொமுட்டர் நிலையம் பத்து தீகா - பாடாங் ஜாவா - கிள்ளான் நகரங்களுக்கு இடையில் அமைந்துள்ளது; மற்றும் அங்குள்ள போக்குவரத்தைப் பூர்த்தி செய்வதற்காகக் கட்டப்பட்டது. பத்து தீகா கொமுட்டர் நிலையம் ஒரு கிலோமீட்டர் தொலைவில் உள்ளது.

சா ஆலாம் கொமுட்டர் நிலையத்திற்கு சா ஆலாம் நகரத்தின் பெயரில்  பெயரிடப்பட்டது.

பொது

தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள இந்த நிலையம், சா ஆலாம் மாநகர்ப் பகுதிகளில் வசிக்கும் மக்களுக்கு சேவை செய்கிறது; மற்றும் இந்த நிலையம்  கோலாலம்பூர்-கிள்ளான் நெடுஞ்சாலையின் மேற்குப் பகுதியில் அமைந்துள்ளது.

சா ஆலாம் கொமுட்டர் நிலையம் பொதுவாக நெரிசல் நேரங்களிலும், பொது விடுமுறை நாட்களிலும் மிகவும் பரபரப்பாக இருக்கும். இந்த நிலையத்திற்கு அருகில் பத்து தீகா கொமுட்டர் நிலையம்; பாடாங் ஜாவா நிலையம் ஆகிய நிலையங்கள் உள்ளன. நகர மையத்திற்கு பயணிகளை ஏற்றிச் செல்ல பேருந்துகள் மற்றும் வாடகை வாகனங்கள் எளிதாகக் கிடைக்கின்றன.

இந்த நிலையத்தின் வழியாக சிலாங்கூர் மாநில அரசு வழங்கும் இலவசப் பேருந்து சேவையும் உள்ளது. இந்த நிலையம் முன்பு 1980-களில் சுங்கை ரெங்கம் நிலையம் என்ற பெயரில் ஒரு சரக்கு நிலையமாக இருந்தது.

சா ஆலாம்

சா ஆலாம் மாநகரம்  சிலாங்கூர் மாநிலத்தில், பெட்டாலிங் மாவட்டத்தில் உள்ள மாநகரம்; சிலாங்கூர் மாநிலத்தின் தலைநகரம். மலேசியாவில் நவீனமாக வடிவு அமைக்கப்பட்ட ஒரு புதிய நகரம்.  

மலேசியத் தலைநகர் கோலாலம்பூரில் இருந்து 25 கி.மீ அல்லது 16 மைல்கள் மேற்கே அமைந்து உள்ளது. 1978-இல் சிலாங்கூர் மாநிலத்தின் தலைநகரமாக சா ஆலாம் பிரகடனம் செய்யப்பட்டது. மலேசியாவில் திட்டமிடப்பட்டு உருவாக்கப்பட்ட நகரங்களில் சா ஆலாம் முதல் நகரமாகப் புகழ் பெறுகிறது. 

இந்த நகரத்தின் சாலைகள், கட்டிடங்கள், அரசாங்க அலுவலகங்கள், மக்கள் குடியிருப்பு அடுக்குமாடிக் கட்டிடங்கள், பள்ளிக்கூடங்கள், பூங்காக்கள், வணிகத் தளங்கள், மருத்துவ மையங்கள், பொழுது போக்கு மையங்கள் அனைத்துமே திட்டமிடப்பட்டு மிக நவீனமாக, உருவாக்கப்பட்டுள்ளன.

மேற்கோள்கள்

மேலும் காண்க
 பத்து தீகா
 சா ஆலாம் 
 கிள்ளான் கொமுட்டர் நிலையம்
 கோலாலம்பூர்-கிள்ளான் நெடுஞ்சாலை
 தஞ்சோங் மாலிம்–கிள்ளான் துறைமுக வழித்தடம்

வெளி இணைப்புகள்
Kuala Lumpur MRT & KTM Komuter Integrations

மலேசியத் தொடருந்து நிலையங்கள்
கிள்ளான் துறைமுக வழித்தடம்
இரந்தீர் சிங்

இரந்தீர் சிங் (Randhir Singh-பிறப்பு 1966) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் பாரதிய ஜனதா கட்சியினைச் சார்ந்தவர். இரந்தீர் சிங் கலாகோட் சுந்தர்பனி சட்டமன்றத் தொகுதியில் பாஜக வேட்பாளராக 2024 சம்மு காசுமீர் சட்டப் பேரவைத் தேர்தலில் போட்டியிட்டு வெற்றி பெற்று சம்மு காசுமீர் சட்டமன்ற உறுப்பினராக உள்ளார்.

இளமை 
இரந்தீர் சிங், சம்மு காசுமீரின் ரஜோரி மாவட்டத்தில் உள்ள கலாகோட்டை சேர்ந்தவர். இவரது தந்தை கியான் சிங்.

அரசியல் 
2024 சம்மு காசுமீர் சட்டப்பேரவைத் தேர்தலில் பாரதிய ஜனதா கட்சியைப் பிரதிநிதித்துவப்படுத்தும் வகையில் கலாகோட் சுந்தர்பனி சட்டமன்றத் தொகுதியிலிருந்து சிங் வெற்றி பெற்றார். இவர் 35,010 வாக்குகளைப் பெற்று, தனக்கு அடுத்தபடியாக அதிக வாக்குகள் பெற்ற ஜம்மு காஷ்மீர் தேசிய மாநாட்டுக் கட்சியின் யாசூ வர்தன் சிங்கை 14,409 வாக்குகள் வித்தியாசத்தில் தோற்கடித்தார்.

மேலும் காண்க 

 2024 சம்மு காசுமீர் சட்டப்பேரவைத் தேர்தல்
 சம்மு காசுமீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
1966 பிறப்புகள்
கலாகோட் சுந்தர்பனி சட்டமன்றத் தொகுதி

கலாகோட் சுந்தர்பனி சட்டமன்றத் தொகுதி (Kalakote–Sunderbani Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 தொகுதிகளில் ஒன்றாகும். கலாகோட் சம்மு மக்களவைத் தொகுதியின் ஒரு பகுதியாகும்.

சட்டப்பேரவை உறுப்பினர்கள் 
கலாகோட்

தேர்தல் முடிவுகள்

2024

மேலும் காண்க 
 ரஜௌரி மாவட்டம்

மேற்கோள்கள் 

 

ராஜவுரி மாவட்டம்
சம்மு காசுமீர் சட்டப் பேரவை தொகுதிகள்
கஞ்சிக்கோடு தொடருந்து நிலையம்

கஞ்சிக்கோடு தொடருந்து நிலையம் (Kanjikode railway station, நிலையக் குறியீடு: KJKD) என்பது இந்திய இரயில்வேயின், தென்னக  தொடருந்து மண்டலத்தின், பாலக்காடு தொடருந்து கோட்டத்தில் உள்ள NSG-6 வகை இந்திய தொடருந்து நிலையம் ஆகும். இது கேரளத்தின், பாலக்காடு மாவட்டத்தின் கஞ்சிக்கோடு என்ற ஊரில் உள்ளது.

மேற்கோள்கள் 

பாலக்காடு மாவட்டத்திலுள்ள தொடருந்து நிலையங்கள்
தனமண்டி சட்டமன்றத் தொகுதி

தனமண்டி சட்டமன்றத் தொகுதி (Thanamandi Assembly constituency) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்ட மன்றத் தொகுதிகளில்  ஒன்றாகும். புதிதாக உருவாக்கப்பட்ட தனமண்டி சட்டமன்றத் தொகுதி அனந்த்நாக்-ரஜெளரி மக்களவைத் தொகுதியின் ஒரு பகுதியாகும். இது புதிதாக உருவாக்கப்பட்ட நாடாளுமன்றத் தொகுதியாகும்.

சட்டப்பேரவை உறுப்பினர்கள்

தேர்தல் முடிவுகள்

2024

மேற்கோள்கள் 

 

ராஜவுரி மாவட்டம்
சம்மு காசுமீர் சட்டப் பேரவை தொகுதிகள்
பாடாங் ஜாவா கொமுட்டர் நிலையம்

பாடாங் ஜாவா கொமுட்டர் நிலையம் (ஆங்கிலம்: Padang Jawa Komuter Station; மலாய்: Stesen Komuter Padang Jawa); சீனம்: 巴当爪哇) என்பது மலேசியா, சிலாங்கூர், மாநிலத்தில் சா ஆலாம் பாடாங் ஜாவா பகுதியில் அமைந்துள்ள ஒரு கொமுட்டர் தொடருந்து நிலையம் ஆகும்.

பாடாங் ஜாவா கொமுட்டர் நிலையத்திற்கு பாடாங் ஜாவா கிராமத்தின் பெயரில்  பெயரிடப்பட்டது. பாடாங் ஜாவா என்பது சா ஆலாம் மற்றும் கிள்ளான் நகரங்களுக்கு இடையே உள்ள ஒரு கிராமமாகும். மாரா தொழில்நுட்ப பல்கலைக்கழகத்தின் (Universiti Teknologi MARA) பிரதான வளாகம் இந்த நிலையத்தில் இருந்து 2 கிலோமீட்டர் தொலைவில் அமைந்துள்ளது.

தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள பாடாங் ஜாவா கொமுட்டர் நிலையம் சா ஆலாம் - கிள்ளான் நகரங்களுக்கு இடையில் உள்ளது; மற்றும் அங்குள்ள போக்குவரத்தைப் பூர்த்தி செய்வதற்காகக் கட்டப்பட்டது.

பொது

முன்பு காலத்தில், கோலா சிலாங்கூர் நகருக்கு 47 கி.மீ தொலைவு கொண்ட ஒரு கிளைப் பாதை இந்த நிலையத்திலிருந்து தொடங்கியது. இருப்பினும் அந்தக் கிளைப் பாதை 1930-களில்  மூடப்பட்டது.

பாடாங் ஜாவா குடியிருப்புப் பகுதிகளில் வசிக்கும் மக்களுக்கு இந்த நிலையம் சேவை செய்கிறது; மற்றும் இந்த நிலையம்  கோலாலம்பூர்-கிள்ளான் நெடுஞ்சாலையின் மேற்குப் பகுதியில் அமைந்துள்ளது.

மாரா தொழில்நுட்ப பல்கலைக்கழகம்

பாடாங் ஜாவா கொமுட்டர் நிலையம் பொதுவாக நெரிசல் நேரங்களிலும், பொது விடுமுறை நாட்களிலும் மிகவும் பரபரப்பாக இருக்கும். இந்த நிலையத்திற்கு அருகில் மாரா தொழில்நுட்ப பல்கலைக்கழகம் இருப்பதால் பல்கலைக்கழகத்தின் மாணவர்களை அதிகமாகக் காணலாம்.

இந்த நிலையத்திற்கு அருகில் சா ஆலாம் கொமுட்டர் நிலையம்; புக்கிட் பாடாக் கொமுட்டர் நிலையம் ஆகிய நிலையங்கள் உள்ளன. நகர மையத்திற்கு பயணிகளை ஏற்றிச் செல்ல பேருந்துகள் மற்றும் வாடகை வாகனங்கள் எளிதாகக் கிடைக்கின்றன.

இஸ்மார்ட் சிலாங்கூர் பேருந்து வழித்தடம் (Smart Selangor Bus route SA04) சா ஆலாம் பிரிவு 7-ஐ பாடாங் ஜாவா நகர்ப்பகுதியுடன் இணைக்கிறது. இருப்பினும், அருகிலுள்ள பள்ளி அல்லது ஞாயிற்றுக்கிழமை காலைச் சந்தை ஆகியவற்றின் நெரிசல் காரணமாக SA04 பேருந்து பாடாங் ஜாவா பேருந்து நிறுத்தத்திற்குள் நுழையாமல் செல்லலாம்.

சா ஆலாம்

சா ஆலாம் மாநகரம்  சிலாங்கூர் மாநிலத்தில், பெட்டாலிங் மாவட்டத்தில் உள்ள மாநகரம்; சிலாங்கூர் மாநிலத்தின் தலைநகரம். மலேசியாவில் நவீனமாக வடிவு அமைக்கப்பட்ட ஒரு புதிய நகரம்.  

மலேசியத் தலைநகர் கோலாலம்பூரில் இருந்து 25 கி.மீ அல்லது 16 மைல்கள் மேற்கே அமைந்து உள்ளது. 1978-இல் சிலாங்கூர் மாநிலத்தின் தலைநகரமாக சா ஆலாம் பிரகடனம் செய்யப்பட்டது. மலேசியாவில் திட்டமிடப்பட்டு உருவாக்கப்பட்ட நகரங்களில் சா ஆலாம் முதல் நகரமாகப் புகழ் பெறுகிறது. 

இந்த நகரத்தின் சாலைகள், கட்டிடங்கள், அரசாங்க அலுவலகங்கள், மக்கள் குடியிருப்பு அடுக்குமாடிக் கட்டிடங்கள், பள்ளிக்கூடங்கள், பூங்காக்கள், வணிகத் தளங்கள், மருத்துவ மையங்கள், பொழுது போக்கு மையங்கள் அனைத்துமே திட்டமிடப்பட்டு மிக நவீனமாக, உருவாக்கப்பட்டுள்ளன.

மேற்கோள்கள்

மேலும் காண்க
 பத்து தீகா
 சா ஆலாம் 
 சா ஆலாம் கொமுட்டர் நிலையம்
 கோலாலம்பூர்-கிள்ளான் நெடுஞ்சாலை
 தஞ்சோங் மாலிம்–கிள்ளான் துறைமுக வழித்தடம்

வெளி இணைப்புகள்
Kuala Lumpur MRT & KTM Komuter Integrations

மலேசியத் தொடருந்து நிலையங்கள்
கிள்ளான் துறைமுக வழித்தடம்
அத்ரானோசைட்டு

அத்ரானோசைட்டு  (Adranosite) என்பது (NH4)4NaAl2(SO4)4Cl(OH2) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இத்தாலி நாட்டின் ஏயோலியன் தீவுகளில் உள்ள லா போசா பள்ளத்தில் இது கண்டறியப்பட்டது. அத்ரானோசைட்டு(Fe) என்பது அத்ரானோசைட்டின் Fe3+ ஒப்புமையாகும். இதன் மூலக்கூற்று வாய்ப்பாடு (NH4)4NaFe2(SO4)4Cl(OH)2. ஆகும்.

பன்னாட்டு கனிமவியல் சங்கம் அத்ரானோசைட்டு கனிமத்தை Arn என்ற குறியீட்டால் அடையாளப்படுத்துகிறது.

மேற்கோள்கள்

கனிமங்கள்
சோடியம் கனிமங்கள்
அலுமினியம் கனிமங்கள்
நாற்கோணவமைப்புக் கனிமங்கள்
பி. ஏ. முகமது ரியாஸ்

பி.  ஏ.  முகமது ரியாஸ் (P. A. Mohammed Riyas) ஓர் இந்திய அரசியல்வாதியாவார். தற்போது கேரள அரசின் பொதுப்பணித் துறை மற்றும் சுற்றுலாத் துறை அமைச்சராக பணியாற்றுகிறார். இந்தியப் பொதுவுடமைக் கட்சி கட்சியின் கேரள மாநில குழு உறுப்பினராக இருக்கும் இவர், இந்திய ஜனநாயக வாலிபர் சங்கத்தின் முன்னாள் அகில இந்திய தலைவராகவும் இருந்தார்.

இளமை வாழ்க்கை 
முகமது ரியாஸ் கோழிக்கோட்டில் பிறந்தார். இவரது தந்தை பி. எம். அப்துல் காதர் ஒரு இந்தியக் காவல் பணி அதிகாரி ஆவார். இந்திய தேசிய காங்கிரசு கட்சியின் உறுப்பினரான இவரது உறவினர் பி. கே. மொய்தீன்குட்டி சாஹிப் கேரள பிரதேச காங்கிரசு கட்சியின் முன்னாள் தலைவராவார். அவர், சுதந்திர போராட்ட வீரராகவும், 1937 இல் சென்னை சட்டமன்ற உறுப்பினராகவும் இருந்தார்.

ரியாஸ் தனது பள்ளிப்படிப்பை கோழிக்கோட்டில் உள்ள புனித சூசையப்பர் ஆண்கள் மேல்நிலைப் பள்ளியில் முடித்தார். பின்னர், பரூக் கல்லூரியில் இளங்கலை வணிகவியல் பட்டம் பெற்றார். பின்னர் கோழிக்கோடு அரசு சட்டக் கல்லூரியில் சட்டப் பட்டம் பெற்றார்.

சொந்த வாழ்க்கை 
இவர் 2002 இல் மருத்துவர் சமீகா சைதலவி என்பவரை மணந்தார். பின்னர் 2015 இல் விவாகரத்து செய்தார். இவர்களுக்கு இரண்டு மகன்கள் உள்ளனர். 15 ஜூன் 2020, அன்று கேரள முதலமைச்சர் பிணறாயி விஜயனின் மகள் டி. வீணாவை மணந்தார்.

தேர்தல் அரசியல் 
2009 இந்தியப் பொதுத் தேர்தலின்போது, ரியாஸ் கோழிக்கோடு தொகுதியில் இந்தியப் பொதுவுடமைக் கட்சி (மார்க்சிஸ்ட்) வேட்பாளராக இருந்தார். இந்திய தேசிய காங்கிரசு கட்சியின் எம். கே. ராகவன் 838 வாக்குகள் வித்தியாசத்தில் ரியாஸை வென்றார். ராகவன் தனக்கு எதிராக அச்சு ஊடகங்களில் பிரச்சாரத்தை வெளியிட்டதாக குற்றம் சாட்டி கேரள உயர்நீதிமன்றத்தில் மனு தாக்கல் செய்து ரியாஸ் தேர்தல் முடிவை எதிர்த்தார். இந்த மனு 2010 மே 17 அன்று தள்ளுபடி செய்யப்பட்டது.

2021 கேரள சட்டப்பேரவைத் தேர்தலில் பேப்பூர் தொகுதியில் போட்டியிட்ட முகமது ரியாஸ் 28,747 வாக்குகள் வித்தியாசத்தில் வெற்றி பெற்றார்.

அரசியல் கருத்துக்கள் 
குடியுரிமை திருத்தச் சட்டம் 2019 -ஐ ரியாஸ் விமர்சித்து எதிர்த்தார்.  அச்சட்டத்திற்கு எதிர்ப்பை இந்திய அரசியலமைப்பைப் பாதுகாப்பதற்கான போராட்டமாக இவர் கருதுகிறார். 6 ஜனவரி 2020 அன்று, கோழிக்கோடு கடற்கரையில் 100,000 பேருடன் அச்சட்டத்திற்கு எதிரான பேரணிக்கும் தலைமை தாங்கினார்.

மேற்கோள்கள் 

1975 பிறப்புகள்
வாழும் நபர்கள்
கேரள அரசியல்வாதிகள்
அபுயிட்டு

அபுயிட்டு  (Abuite) என்பது CaAl2(PO4)F2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் அலுமினியம் பாசுப்பேட்டு கனிமம் என்று கருதப்படும் இக்கனிமம் நிறமற்று செஞ்சாய்சதுரப் படிகங்களாகக் காணப்படுகிறது. பளபளப்பாகவும் ஒளி புகக்கூடியதாகவும் உள்ளது. அபுயிட்டு ஒரு நீரேற்று என்பதைத் தவிர்த்து வேதியியல் ரீதியாக காலிசுகைட்டைப் போன்றது.

பன்னாட்டு கனிமவியல் சங்கம் அபுயிட்டு கனிமத்தை Abu என்ற குறியீட்டால் அடையாளப்படுத்துகிறது.

மேற்கோள்கள்

கனிமங்கள்
கால்சியம் கனிமங்கள்
அலுமினியம் கனிமங்கள்
பாசுப்பேட்டு கனிமங்கள்
ஆல்ஃபெல்டைட்டு

ஆல்ஃபெல்டைட்டு  (Ahlfeldite) என்பது ((Ni, Co)SeO3]·2H2O)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் இரண்டாம் நிலை தோற்ற  கனிமமாக இது கருதப்படுகிறது. 1892–1982 காலத்தில் வாழ்ந்த செருமன்-பொலிவியன் சுரங்கப் பொறியியலாளரும் புவியியலருமான பிரடெரிக் ஆல்ஃபெல்ட்டு கண்டுபிடித்ததன் காரணமாக கனிமத்திற்கு ஆல்ஃபெல்டைட்டு எனப் பெயரிடப்பட்டது. பொலிவியா நாட்டிலுள்ள விர்ச்சென் டி சுருமி சுரங்கம், பகாயேக்கு கனியன், சாயந்தா மாகாணம், பொட்டோசி துறை ஆகிய பகுதிகளில் இது கிடைக்கிறது.

பன்னாட்டு கனிமவியல் சங்கம் ஆல்ஃபெல்டைட்டு கனிமத்தை Afe என்ற குறியீட்டால் அடையாளப்படுத்துகிறது.

மேற்கோள்கள்

நிக்கல் கனிமங்கள்
கோபால்ட் கனிமங்கள்
கனிமங்கள்
ஒற்றைச்சரிவச்சுக் கனிமங்கள்
செலீனைட்டுகள்
ஆரோரைட்டு

ஆரோரைட்டு  (Aurorite) என்பது (Mn2+,Ag,Ca)Mn4+3O7·3H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அமெரிக்காவின் நெவாடா மாநிலத்தின் வொயிட் பைன் மாகாணத்தில் உள்ள வடக்கு ஆரோரா சுரங்கத்தில் இந்த கனிமம் கண்டறியப்பட்டது. கண்டுபிடிக்கப்பட்ட இடத்தின் நினைவாக கனிமத்திற்கு ஆரோரைட்டு எனப் பெயரிடப்பட்டது. ஆரோரைட்டு கருப்பு நிறத்தில் காணப்படுகிறது.

பன்னாட்டு கனிமவியல் சங்கம் ஆரோரைட்டு கனிமத்தை Aro  என்ற குறியீட்டால் அடையாளப்படுத்துகிறது.

மேற்கோள்கள்

வெளி இணைப்புகள் 
 Aurorite data sheet
 Aurorite on the Handbook of Mineralogy

கனிமங்கள்
வெள்ளி கனிமங்கள்
கால்சியம் கனிமங்கள்
ஐதரேட்டுகள்
மாங்கனீசு(II,IV) கனிமங்கள்
புக்கிட் பாடாக் கொமுட்டர் நிலையம்

புக்கிட் பாடாக் கொமுட்டர் நிலையம் (ஆங்கிலம்: Bukit Badak Komuter Station; மலாய்: Stesen Komuter Bukit Badak); சீனம்: 武吉巴达) என்பது மலேசியா, சிலாங்கூர், மாநிலத்தில் கிள்ளான் பகுதியில் உள்ள ஒரு கொமுட்டர் தொடருந்து நிலையம் ஆகும்.

தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள புக்கிட் பாடாக் கொமுட்டர் நிலையம் சா ஆலாம் - கிள்ளான் நகரங்களுக்கு இடையில் உள்ளது; மற்றும் அங்குள்ள போக்குவரத்தை நிறைவு செய்வதற்காகக் கட்டப்பட்டது.

பொது

புக்கிட் பாடாக் கொமுட்டர் நிலையத்திற்கு புக்கிட் பாடாக் கிராமத்தின் பெயரில்  பெயரிடப்பட்டது. 
புக்கிட் பாடாக் என்பது பாடாங் ஜாவா மற்றும் கிள்ளான் ஆகிய இடங்களுக்கு இடையில் தனிமைப் படுத்தப்பட்ட கிராமப் பகுதி ஆகும். 

இங்கு மிகக் குறைவான கடைகள்; மற்றும் பொது வசதிள் மட்டுமே உள்ளன. புக்கிட் பாடாக் பகுதியில் தெனாகா நேசனல் நிறுவனத்தின் மின்சாரம் தயாரிக்கும் ஆலை உள்ளது.

கிள்ளான்

கிள்ளான் நகரம் சிலாங்கூர், கிள்ளான் மாவட்டத்தில் உள்ள ஒரு நகரம். மலேசியத் தலைநகர் கோலாலம்பூரில் இருந்து 32 கி.மீ மேற்கே உள்ளது. 

சா ஆலாம் பெருநகரம், சிலாங்கூர் மாநிலத்தின் தலைநகரமாக மாறுவதற்கு முன்னர், கிள்ளான் நகரம் சிலாங்கூர் மாநிலத்தின் தலைநகரமாக இருந்தது. இருப்பினும் வரலாறு சிறப்புமிக்க இந்த நகரம், இன்றும் சிலாங்கூர் மாநிலத்தின் அரச நகரமாக விளங்கி வருகிறது.

கிள்ளான் லிட்டில் இந்தியா

ஈய வளங்கள் நிறைந்த கிள்ளான்; கிள்ளான் பள்ளத்தாக்கு; ஆகிய இடங்கள் சிலாங்கூர் வரலாற்றிலும், மலாயா வரலாற்றிலும் முக்கியத்துவம் வாய்ந்தவை. 14-ஆம் நூற்றாண்டின் மஜபாகித் பேரரசின் நகரகிரேதாகமம் எனும் இலக்கியப் படைப்பிலும் கிள்ளான் குறிப்பிடப்பட்டு உள்ளது.

கிள்ளானில் சுற்றுலா ஈர்ப்பு இடங்கள் என்றால் “ஆலாம் சா” மாளிகை, “சுல்தான் சுலைமான்” பள்ளிவாசல்,  தெங்கு சாலை லிட்டில் இந்தியா, கேரித் தீவு மற்றும் ஸ்ரீ சுந்தராஜா பெருமாள் ஆலயம் போன்றவற்றைக் குறிப்பிடலாம்.

மேற்கோள்கள்

மேலும் காண்க
 கிள்ளான்
 சா ஆலாம் 
 சா ஆலாம் கொமுட்டர் நிலையம்
 கோலாலம்பூர்-கிள்ளான் நெடுஞ்சாலை
 தஞ்சோங் மாலிம்–கிள்ளான் துறைமுக வழித்தடம்

வெளி இணைப்புகள்
Kuala Lumpur MRT & KTM Komuter Integrations

மலேசியத் தொடருந்து நிலையங்கள்
கிள்ளான் துறைமுக வழித்தடம்
அட்லெசுடைட்டு

அட்லெசுடைட்டு  (Atelestite) என்பது Bi2(AsO4)O(OH). என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இது ஓர் ஆர்சனைட்டு வகை கனிமமாகும். செருமனி நாட்டின் சாக்சனி மாநிலம் எர்சுகெபிர்சுகிரீசு மாவட்டத்தில் கண்டறியப்பட்டது. அட்லெசுடைட்டு கனிமம் மஞ்சள், மஞ்சள் ப்ழுப்பு நிறத்தில் காணப்படுகிறது.

பன்னாட்டு கனிமவியல் சங்கம் அட்லெசுடைட்டு கனிமத்தை Ale என்ற குறியீட்டால் அடையாளப்படுத்துகிறது.

மேற்கோள்கள்

வெளி இணைப்புகள் 
 Atelestite data sheet
 Atelestite on the Handbook of Mineralogy

பிசுமத் கனிமங்கள்
ஆர்சனேட்டு கனிமங்கள்
ஐதராக்சைடு கனிமங்கள்
சுவாத் இராச்சியம்

சுவாத் இராச்சியம் ('State of Swat) பிரித்தானிய இந்தியாவின் ஆட்சியின் பாதுகாப்பில் 1918 முதல் 1947 முடிய இருந்த  சுதேச சமஸ்தானம்  ஆகும். சுதேச சமஸ்தானங்களின் இணைப்பு ஒப்பந்தப்படி சுவாத்  இராச்சியம் 28 சூலை 1969 அன்று  பாகிஸ்தானின் வடமேற்கு எல்லைப்புற மாகாணத்துடன் இணைக்கப்பட்டது.  சுவாத் இராச்சியத்தை 1849ல் நிறுவியவர் சையது பாபா ஆவார்.Fredrik Barth, Features of Person and Society in Swat: Collected Essays on Pathans, illustrated edition, Routledge, 1981பின்னர் சுவாத் இராச்சியத்தின் பகுதிகளை சுவாத் மாவட்டம்,  புனேர் மாவட்டம் மற்றும் சாங்லா மாவட்டங்களாகப் பிரிக்கப்பட்டு,   கைபர் பக்துன்வா மாகாணத்தில் இணைக்கப்பட்டது. 
 சுவாத் இராச்சிய ஆட்சியாளர்கள் 
சுவாத் இராச்சிய ஆட்சியாளர்கள் அமீர் எனும் பாதுஷா பட்டத்துடன் ஆட்சி செய்தனர். பின்னர் பிரித்தானிய இந்தியாவின் ஆட்சியின் போது 
வாலிகள் என்ற பட்டத்துடன் ஆண்டனர். 

 

இதனையும் காண்க
 இந்திய மன்னராட்சி அரசுகளின் பட்டியல்
 சுவாத் பள்ளத்தாக்கு

மேற்கோள்கள் 

 மேலும் படிக்க 
 The Last Wali of Swat: An Autobiography as Told by Fredrik Barth (Asian Portraits)'', by Fredrik Barth
 
 
 Sultan-i-Rome. Forestry in the Princely State of Swat and Kalam (North-West Pakistan): A Historical Perspective on Norms and Practices, NCCR IP6 Working Paper No. 6. Zurich: Department of Geography, University of Zurich (2005)

பிரித்தானிய இந்தியாவின் உட்பிரிவுகள்
பாக்கித்தான் வரலாறு
கைபர் பக்துன்வா மாகாணம்
சுரன்கோட் சட்டமன்றத் தொகுதி

சுரன்கோட் சட்டமன்றத் தொகுதி (Surankote Assembly constituency) இந்தியாவின் ஒன்றிய பிரதேசமான சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். சுரன்கோட் சட்டமன்றத் தொகுதி அனந்த்நாக் ரசெளரி மக்களவைத் தொகுதியின் ஒரு பகுதியாகும்.

சட்டப்பேரவை உறுப்பினர்கள்

தேர்தல் முடிவுகள்

2024

2014

மேலும் காண்க 

 சுரான்கோடு

மேற்கோள்கள் 

 

பூஞ்ச் மாவட்டம், இந்தியா
சம்மு காசுமீர் சட்டப் பேரவை தொகுதிகள்
சவுத்ரி முகமது அக்ரம்

சவுத்ரி முகமது அக்ரம் (Choudhary Mohammad Akram; பிறப்பு 1962) என்பவர் சம்மு காசுமீரைச் சேர்ந்த இந்திய அரசியல்வாதி ஆவார். இவர் பூஞ்ச் மாவட்டத்தில் உள்ள சுரன்கோட் சட்டமன்றத் தொகுதியின் சட்டமன்ற உறுப்பினராக உள்ளார். இவர் 2014 சம்மு காசுமீர் சட்டப்பேரவைத் தேர்தலில் இந்திய தேசிய காங்கிரசு கட்சியின் சார்பில் போட்டியிட்டு வெற்றி பெற்றார். 2024 தேர்தலில் சுயேட்சை வேட்பாளராகப் போட்டியிட்டு வெற்றி பெற்றார்.

இளமை 
அக்ரம் சம்மு காசுமீரின் பூஞ்ச் மாவட்டத்தில் உள்ள லசானா கிராமத்தைச் சேர்ந்தவர். இவர் மறைந்த அசலம் சவுத்ரி முகமது அசலமின் மகன் ஆவார். 1991ஆம் ஆண்டில் சிறிநகரில் உள்ள மண்டலப் பொறியியல் கல்லூரியில் குடிமைப் பொறியியல் இளநிலை பொறியியல் பட்டம் பெற்றார்.

அரசியல் 
அக்ரம் 2014 சம்மு காசுமீர் சட்டப்பேரவைத் தேர்தலில் இந்திய தேசிய காங்கிரசு கட்சியின் சார்பில் சுரன்கோட் சட்டமன்றத் தொகுதியில் போட்டியிட்டு வெற்றி பெற்றார். இவர் 30,584 வாக்குகளைப் பெற்று, தனது நெருங்கிய போட்டியாளரான ஜம்மு காஷ்மீர் தேசிய மாநாட்டு கட்சியின் முசுதக் அகமது சாவினைத் 8,064 வாக்குகள் வித்தியாசத்தில் தோற்கடித்தார். 2024 சம்மு காசுமீர் சட்டப்பேரவைத் தேர்தலில் சுயேட்சை வேட்பாளராக 34,201 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசின் முகமது சாநவாசை 8,551 வாக்குகள் வித்தியாசத்தில் தோற்கடித்தார்.

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
1962 பிறப்புகள்
விக்ரம் ரந்தாவா

விக்ரம் ரந்தாவா (Vikram Randhawa) சம்மு காசுமீரைச் சேர்ந்த இந்திய அரசியல்வாதி ஆவார். இவர் 2024 முதல் சம்மு காசுமீர் சட்டமன்ற உறுப்பினராக உள்ளார். பாகூ சட்டமன்றத் தொகுதிக்கு நடைபெற்றத் தேர்தலில் பாரதிய ஜனதா கட்சி சார்பில் போட்டியிட்டு வெற்றிபெற்றார்.

மேலும் காண்க 

 2024 ஜம்மு-காஷ்மீர் சட்டப்பேரவைத் தேர்தல்
 சம்மு காசுமீர் சட்டப்பேரவை

மேற்கோள்கள் 

சம்மு காசுமீர் சட்டமன்ற உறுப்பினர்கள் 2024-2029
வாழும் நபர்கள்
இந்திய அரசியல்வாதிகள்
ஜேகர் விளக்கப்படம்

ஜேகர் விளக்கப்படம் (Jaeger chart) என்பது கிட்டப் பார்வையினைக் கூர்மையைச் சோதிக்கப்  பயன்படுத்தப்படும் ஒரு கண் விளக்கப்படமாகும். இது ஒரு அட்டையாகும். இதில் உரையின் பத்திகள் அச்சிடப்பட்டிருக்கும். உரையின் அளவுகள் 0.7 மிமீ முதல் 2.5 மிமீ வரை அதிகரித்த நிலையிலிருக்கும். இந்த அட்டையை ஒரு பார்வைக் குறைபாடு உடையவர் கண்ணிலிருந்து ஒரு குறிப்பிட்ட தூரத்தில் வைத்துப் பிடித்துக்கொண்டு படிக்கப்படும் அளவினைப் பொறுத்துச் சோதிக்கப்படுகிறது. சோதிக்கப்படும் ஒருவர் படிக்கக்கூடிய மிக சிறிய அச்சு அவர்களின் காட்சி கூர்மையை தீர்மானிக்கிறது.அசல் 1867 விளக்கப்படம் ஏழு பத்திகள் மற்றும் அதனுடன் தொடர்புடைய ஏழு புள்ளி அளவைக் கொண்ட ஓர் உரையைக் கொண்டிருந்தது.

ஜேகர் அட்டைகள் தரப்படுத்தப்படவில்லை. மேலும் தற்போது பயன்பாட்டில் உள்ள வெவ்வேறு ஜேகர் அட்டைகளில் சோதனை எழுத்துக்களின் உண்மையான அளவின் மாறுபாடு மிக அதிகமாக உள்ளது. எனவே, வெவ்வேறு ஜேகர் அட்டைகளுடன் சோதனை முடிவுகள் ஒப்பிடத்தக்கவை அல்ல.

பொதுவாக, தூர பார்வை கூர்மை இசுனெல்லன் விளக்கப்படத்தைப் பயன்படுத்திச் சோதிக்கப்படுகிறது. இது  பெரிய எழுத்துடன் பொருத்தப்பட்டிருக்கும்.

மேற்கோள்கள் 

கண் மருத்துவம்
யூக்ரோயிட்டு

யூக்ரோயிட்டு (Euchroite) என்பது Cu2AsO4OH·3H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். யூக்ரோயிட்டு கனிமம் நீரேற்றப்பட்ட தாமிரம் ஆர்சனேட்டு ஐதராக்சைடு கனிமமாகக் கருதப்படுகிறது. நேர்சாய்சதுரக் கட்டமைப்பில் பளபளப்பான பச்சை நிறம் முதல் மரகதப் பச்சை நிறம் வரையிலான நிறங்களில் இது காணப்படுகிறது. மோவின் கடினத்தன்மை அளவுகோலில் 3.5–4.0 என்ற அளவில் கடினத்தன்மை கொண்டுள்ளது. இதன் ஒப்படர்த்தி 3.39–3.45 ஆகும். முதன்முதலில் 1823 ஆம் ஆண்டில் சுலோவாக்கியாவின் இயூபிடோவாவில் யூக்ரோயிட்டு கண்டுபிடிக்கப்பட்டது.  

பன்னாட்டு கனிமவியல் சங்கம் யூக்ரோயிட்டு கனிமத்தை Euc என்ற குறியீட்டால் அடையாளப்படுத்துகிறது.

மேற்கோள்கள்

வெளி இணைப்புகள்

Mindat localities
Webmineral

ஆர்சனேட்டு கனிமங்கள்
தாமிரம்(II) கனிமங்கள்
நேர்ச்சாய்சதுரக் கனிமங்கள்
கனிமங்கள்
அட்சன்-இசுடாலி கோடு

அட்சன்-இசுடாலி கோடு (Hudson–Stahli line) என்பது கருவிழியின் நடுவில் மற்றும் மூன்றில் ஒரு பங்கிற்கு இடையிலான எல்லையில் தோராயமாக அமைந்துள்ள இரும்பு படிவு ஆகும். இது கருவிழிப் படலத்தில் உள்ளது. பொதுவாக இது 0.5 மிமீ தடிமனும் 1 முதல் 2 மிமீ நீளத்தையும் கொண்டது. இது பொதுவாக இக்கோடு கிடைமட்டமாக இருக்கும். நடுவில் சிறிது கீழ்நோக்கிய போக்கும் இருக்கும். இது பொதுவாக 50 வயதிற்கு மேற்பட்டவர்களுக்கு ஏற்படுகிறது. ஆனால் 70 வயதிற்குள் ஓரளவு மறைந்துவிடும் என்று தெரிகிறது.

அட்சன்-இசுடாலி கோடு மருத்துவச் சோதனை எதனுடனும் தொடர்புடையது அல்ல. இக்கோட்டின் உருவாக்கம் கண்ணீர் சுரப்பு விகிதத்தைப் பொறுத்தது.

இருப்பினும், அட்சன்-இசுடாக்லி கோட்டினை ஐதராக்சி குளோரோகுயின் நச்சுத்தன்மையின் காரணமாக அதிகரிக்கலாம்.

மேலும் காண்க 

 பெளீசர் வளையம்- கருவிழி இரும்பு படிமங்கள்-கூம்பு வடிவ கருவிழியில்

மேற்கோள்கள்

வெளி இணைப்புகள் 
Hudson–Stähli Line – University of Columbia
Bilateral UV photographs of corneas from four normal subjects – HS lines, a figure from a study ()
கண் மருத்துவம்
பெலிசெர் வளையம்

பெலிசெர் வளையம் (Fleischer ring) என்பது கருவிழிப்படலத்தின் ஓரங்களில் காணப்படும் நிறமி வளையங்கள் ஆகும். இவை இரும்பு படிவின் விளைவாகப் புறப்படை உயிரணுக்களில் ஹீமோசிடெரின் வடிவில் ஏற்படுகிறது. இவை பொதுவாக மஞ்சள் நிறத்திலிருந்து அடர் பழுப்பு நிறத்திலிருக்கும். மேலும் இவை முழுமையானதாகவோ அல்லது உடைந்ததாகவோ இருக்கலாம். கோபால்ட் நீல வடிகட்டியினைக் குறுகிய துளை விளக்கைப் பயன்படுத்தி இந்த வளையங்களைக் காணப்படுகின்றன.

இவை புருனோ பெலிசெரின் பெயரால் அழைக்கப்படுகின்றன.

பெலிசெர் வளையங்கள் கூம்பு விழிப்படலத்தைக் குறிக்கின்றன. இது ஒரு சிதைவடைந்த கருவிழி நிலை. இது கருவிழியினை மெல்லியதாகவும் கூம்பு வடிவமாகவும் மாற்றுகிறது.

கெய்சர்-பெலிசர் வளையங்களுடன் குழப்பம் 
பெலிசர் வளையங்களுக்கும் கெய்சர்-பெலிசர் வளையங்களுக்கும் இடையே சில குழப்பங்கள் உள்ளன. கெய்சர்-பெலிசர் வளையங்கள் தெசெமெண்ட் கருவிழி உட் சவ்வில் செப்பு சேர்வதால் ஏற்படுகின்றன. மேலும் இவை வில்சன் நோயைக் குறிக்கின்றன. ஆனால் பெலிசர் வளையங்கள் இரும்பு படிவதால் ஏற்படுகிறது. பெலிசர் வளையங்கள் காணப்படும் மருத்துவ நோய் நிலைக்கு ஓர் எடுத்துக்காட்டு கூம்பு வடிவக் கருவிழி ஆகும்.

மேலும் காண்க 

 அட்சன் இசுடாலி கோடு

மேற்கோள்கள் 

கண் நோய்கள்
பேகலோர்

பேகலோர் (Fahlore) என்பது தெனண்டைட்டு எனப்படும் (Cu6[Cu4(Fe,Zn)2]As4S13 சேர்மத்திற்கும் நான்முகி வடிவமான (Cu6[Cu4(Fe,Zn)2]Sb4S13 சேர்மத்தின் தொடருக்கும் இடைப்பட்ட ஒரு கனிமமாகும். பேகலோர் கனிமம் தாமிரம், ஆர்சனிக், ஆண்டிமனி ஆகியவற்றின் சல்போவுப்பு அணைவைக் கொண்டிருக்கும். வெளிர் என்ற பொருளுக்குரிய செருமன் சொல்லில் இருந்து பேகல் என்ற பெயர் வந்தது. கனிமம் வெளிர் சாம்பல் முதல் அடர் கருப்பு வரையிலான நிறங்களில் காணப்படுகிறது.

மேற்கோள்கள்

கனிமங்கள்
சல்பைடு கனிமங்கள்
சோகன் லால் ஜெயின்

சோகன் லால் ஜெயின் (Sohan Lal Jain; பிறப்பு திசம்பர் 15,1929) இந்தியாவின் கொல்கத்தா நகரில் உள்ள இந்தியப் புள்ளியியல் நிறுவனத்தில் 33 ஆண்டுகள் பணியாற்றிய தொல்லுயிரியலாளர் ஆவார். தாவரத்தினை உண்ணும் சரோபாட் டைனோசர் பேரினம், ஜெயினோசொரசு இவரது நினைவாகப் பெயரிடப்பட்டது. ஆரம்பத்தில் இது அண்டார்டோசாரசு பேரினமாகக் கருதப்பட்டாலும், பின்னர் ஒரு தனித்துவமான பேரினமாக அடையாளம் காணப்பட்டபோது இவரது நினைவாகப் பெயரிடப்பட்டது. தொல்லுயிரியல் துறையில் இவரது பிற முக்கிய பங்களிப்புகள் சரோபாட் மண்டையோடுகளும் சில புதைபடிவ ஆமைகள் பற்றிய ஆய்வுகளாகும்.

மேற்கோள்கள் 

1929 பிறப்புகள்
கொல்கத்தா அறிவியலாளர்கள்
வாழும் நபர்கள்
மோதி லால் தார்

மோதி லால் தார் (Moti Lal Dhar; 22 அக்டோபர் 1914-20 சனவரி 2002) என்பவர் இந்தியாவின் புகழ்பெற்ற மருந்து வேதியியலாளரும், அறிவியல் நிர்வாகியும் ஆவார். தார் 1960 முதல் 1972இல் ஓய்வு பெறும் வரை இலக்னோ மத்திய மருந்து ஆராய்ச்சி நிறுவனத்தின் இயக்குநராக இருந்தவர். இவர் பனாரசு இந்து பல்கலைக்கழகத்தின் துணைவேந்தராகப் பணியாற்றியுள்ளார். இப்பதவி வகித்த ஒரே ஒரு காஷ்மீர் பண்டிதர் இவரே ஆவார்.

மேற்கோள்கள் 

பத்மசிறீ விருது பெற்ற அறிவியலாளர்கள்
2002 இறப்புகள்
1914 பிறப்புகள்
அரி நரேன்

அரி நரேன் (Hari Narain) (1922-2011) ஓர் இந்தியப் புவி இயற்பியலாளரும், பனாரசு இந்து பல்கலைக்கழகத்தின் 15வது துணைவேந்தரும் ஆவார்.

கல்வி 
நரேன் தனது இளம் அறிவியல் பட்டப்படிப்பு, முது அறிவியல் படிப்பினை  முடித்த பின்னர் 1950ஆம் ஆண்டில் அலகாபாத் பல்கலைக்கழகத்தில் கே. எசு. கிருஷ்ணன் வழிகாட்டலின் கீழ் முனைவர் பட்டம் பெற்றார். பின்னர் 1954இல் சிட்னி பல்கலைக்கழகத்தில் முனைவர் பட்டமும், 1978இல் தன்பாத்தில் உள்ள இந்தியச் சுரங்கப் பள்ளியில் அறிவியல் முனைவர் பட்டமும் பெற்றார்.

மேலும் காண்க 

 புவி இயற்பியல்

மேற்கோள்கள் 

பத்மசிறீ விருது பெற்ற அறிவியலாளர்கள்
2011 இறப்புகள்
1922 பிறப்புகள்
இர. பி. இரசுதோகி

இரகுநாத் பிரசாத் இரசுதோகி (Raghunath Prasad Rastogi-R.P. Rastogi)(பிறப்பு 1926) என்பவர் ஓர் இரசாயன அறிவியலாளரும் கல்வி நிர்வாகியும் ஆவார். இவர் 1985 முதல் 1991 வரை 6 ஆண்டுகள் பனாரசு இந்து பல்கலைக்கழகத்தின் 17வது துணைவேந்தராக இருந்தார்.

கல்வி 
இரசுதோகி இலக்னோ பல்கலைக்கழகத்தில் இளம் அறிவியல் பட்டத்தினை 1946ஆம் ஆண்டும் முது அறிவியல் பட்டத்தினை 1948ஆம் ஆண்டும் பெற்றார். 1952ஆம் ஆண்டு முனைவர் பட்டமும் பெற்றார். சமநிலையற்ற வெப்ப இயக்கவியல், ஏவூர்தி உந்துசக்தி வேதியியல் ஆகிய துறைகளில் இவர் நிபுணத்துவம் பெற்றவர்.

இறப்பு 
இரசுதோகி ஏப்ரல் 8,2018 அன்று இறந்தார்

மேற்கோள்கள் 

1926 பிறப்புகள்
2018 இறப்புகள்
இந்திய அறிவியலாளர்கள்
பெர்ரிகோரோணடைட்டு

பெர்ரிகோரோணடைட்டு (Ferricoronadite) என்பது Pb(Mn64+Fe23+)O16 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 2016 ஆம் ஆண்டில் சுகனோவ் மற்றும் பலர் இக்கனிமத்தைக் கண்டுபிடித்தனர். வடக்கு மாசிடோனியாவின் நெச்சிலோவோவுக்கு அருகில் இது கண்டுபிடிக்கப்பட்டது. துத்தநாகம் ஆதிக்கம் செலுத்தும் சிபைனல்களின் அணியில் இந்த காரீயக் கனிமம் காணப்படுகிறது. கோரோணடைட்டு கனிமத்தின் ஒப்புமையாக இருப்பதால் பெர்ரிகோரோணடைட்டு எனப் பெயரிடப்பட்டது. 

பன்னாட்டு கனிமவியல் சங்கம் பெர்ரிகோரோணடைட்டு
கனிமத்தை Fcor என்ற குறியீட்டால் அடையாளப்படுத்துகிறது.

மேற்கோள்கள்

ஈயக் கனிமங்கள்
மாங்கனீசு கனிமங்கள்
இரும்புக் கனிமங்கள்
கனிமங்கள்
பிச்டெலைட்டு

பிச்டெலைட்டு (Fichtelite) என்பது C19H34 என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். செருமனி நாட்டின் பவேரியா மாநிலத்தில் கிடைத்த அரிய புதைபடிவ மரத்தில் இந்த அரிய வெள்ளை நிற கனிமம் காணப்படுகிறது. ஒற்றைச்சரிவச்சுப் படிக அமைப்பில் இது படிகமாகிறது. இது ஒரு வளைய ஐதரோகார்பனாகும். இருமெத்தில்-ஐசோபுரோப்பைல் பெர் ஐதரோபினாந்தரீன் என்பது இதன் வேதியியல் பெயராகும். மோவின் கடினத்தன்மை அளவுகோலில் இதன் மதிப்பு 1 ஆகும். இந்த அளவு மென்மையும் வழவழப்புமான தாதுப்பொருளுக்கு உரியதாகும். தண்ணிரை விட சற்று அடர்த்தியான இக்கனிமத்தின் ஒப்படர்த்தி 1.032 ஆகும்.   

முதன்முதலில் 1841 ஆம் ஆண்டில் இக்கனிமம் கண்டுபிடிக்கப்பட்டது. செருமனி நாட்டின் பவேரியாவில் உள்ள் பிச்டெல்கேபிர்ச்சு என்ற இடத்தில் கிடைத்த காரணத்தால் பிச்டெலைட்டு எனப் பெயரிடப்பட்டது. சதுப்பு நிலத்திலிருந்து படிமமாக்கப்பட்ட பைன் மரத்திலிருந்தும்  கரிமம் நிறைந்த நவீன கடல் வண்டல்களிலிருந்தும் கிடைப்பதாகப் பதிவாகியுள்ளது.
 
பன்னாட்டு கனிமவியல் சங்கம் பிச்டெலைட்டு கனிமத்தை Fic  என்ற குறியீட்டால் அடையாளப்படுத்துகிறது.

மேற்கோள்கள்

கரிமக் கனிமங்கள்
கனிமங்கள்
ஒற்றைச்சரிவச்சுக் கனிமங்கள்
டைடெர்பீன்கள்
கோணம், நாகர்கோவில்

கோணம் என்பது இந்தியாவின் தமிழ்நாடு மாநிலத்தில் கன்னியாகுமரி மாவட்டத்தின் நாகர்கோவில் பகுதிக்கு அருகிலுள்ள ஒரு புறநகர்ப் பகுதியாகும்.

அமைவிடம் 
கடல் மட்டத்திலிருந்து சுமார் 64.98 மீ. உயரத்தில், () என்ற புவியியல் ஆள்கூறுகள் கொண்டு நாகர்கோவில் பகுதிக்கு அருகில் கோணம் அமைந்துள்ளது.

கல்வி நிறுவனங்கள் 
அரசு கலை மற்றும் அறிவியல் கல்லூரி, கோணம், அரசினர் தொழில்நுட்பக் கல்லூரி, கோணம், அரசினர் தொழிற் பயிற்சி நிலையம், கோணம் மற்றும் அண்ணா பல்கலைக்கழக உறுப்புக் கல்லூரியான
பல்கலைக்கழக பொறியியல் கல்லூரி ஆகிய கல்வி நிறுவனங்கள் கோணம் பகுதியில் அமையப் பெற்றுள்ளன.

மேற்கோள்கள் 

கன்னியாகுமரி மாவட்டத்திலுள்ள ஊர்களும் நகரங்களும்